text: Cyklist dræbt af lastbil 
  11 december 2018 kl. 15.33
  En 86-årg kvinde har tirsdag eftermiddag mistet livet ved en højresvingsulykke, hvor en lastbilchauffør overså kvinden, da han drejede til højre. Chaufføren får nu krisehjælp.
  En lastbilchauffør opdagede ikke, at han ramte en 86-årig cyklende kvinde, da han skulle svinge til højre i et industrikvarter i Tønder.
  Erik Lindholdt, vagtchef, Syd- og Sønderjyllands Politi: "Lastbilchaufføren opdagede ikke, at han ramte cyklisten og kørte derfor videre til en virksomhed i nærheden."
  Kvinden kom cyklende ad Nordre Industrivej i samme retning som lastbilen. Ved Hydrovej svingede lastbilen til højre, og her overså chaufføren den cyklende kvinde.
  Den 86-årige kvinde, der kommer fra Tønder, blev dræbt på stedet.
  - Lastbilchaufføren opdagede ikke, at han ramte cyklisten og kørte derfor videre til en virksomhed i nærheden, fortæller Erik Lindholdt vagtchef ved Syd- og Sønderjyllands Politi.
  Se mere hos Local Eyes.
  Politiet fik efterfølgende kontakt til den 69-årige lastbilchauffør, der kommer fra Tinglev.
  Chaufføren er meget rystet efter ulykken og modtager krisehjælp, oplyser vagtchefen.
  Politiet vil meget gerne høre fra vidner, der har set ulykken, og man kan kontakte dem på 1-1-4, hvis man har oplysninger i sagen. Politiet fik anmeldelse om ulykken klokken 12.50.
  De pårørende til den dræbte cyklist er underrettet om ulykken.
  